‘ఆర్థిక భద్రత, స్వాత్రంత్యం లేని చోట నిజమైన వ్యక్తిగత స్వేచ్ఛ ఉండదు’ అని ఫ్రాంక్లిన్ రూజ్ వెల్ట్ ఎప్పుడో చెప్పారు. ప్రస్తుతం మన దేశ ప్రజల ఆర్థిక పరిస్థితి చూస్తే ఇది ఎంత నిజమో అర్థమవుతుంది. ఏళ్ల పోరాటం, ఎంతో మంది మహామహుల ప్రాణత్యాగం ఫలితంగా దేశానికి స్వాతంత్య్రం సిద్ధించింది. రేపు మనమంతా 70వ స్వాతంత్య్ర దినోత్సవాన్ని జరుపు కోనున్నాం. వలస పాలన నుంచి స్వాతంత్య్రం పొంద డానికి అనేక రకాల వ్యూహాలు అనుసరించారు మన స్వాతంత్య్ర సమరయోధులు. ఇవన్నీ భారత పౌరులకు అవగతమే. ఆర్థికంగా స్వాతంత్య్రం పొందడానికి కూడా వ్యక్తులు ప్రణాళికాబద్ధంగా అడుగులు వేస్తే తమ లక్ష్యాన్ని చేరుకోవడం ఎంతో సులభం. ఫలితంగా జీవితం సాఫీగా సాగిపోతుంది. అదెలాగంటే..అస్తమానం డబ్బు గురించి ఆందోళన వద్దు..డబ్బు చేతిలో లేని సమయంలో ఎప్పుడూ దాని గురిం చే ఆలోచిస్తుంటారు చాలామంది. ఇలాంటి ఆలోచనతో కాలం గడిపేస్తే వచ్చే ప్రయోజనం శూన్యం. అందుకే ఈ రకం ఆలోచనలను మనసులోంచి తీసివేయడం ఆర్థిక స్వాతంత్య్రం సాధించడంలో ముఖ్యమైన అంశం. గతంలో చేసిన తప్పుల గురించి చింతిస్తూ.. భవిష్యత్లో ఆర్థిక పరిస్థితి ఇంకా ఎంత ఘోరంగా ఉంటుందోనని మదన పడుతుండ టం వల్ల అడుగు ముందుకుపడదు. ఇదేజరిగితే విలువైన కాలం కరిగిపోయి ఆర్థిక స్వాతం త్య్రం పొందడం మరింత కష్టంగా మారిపోతుంది. ఆర్థిక లక్ష్యాల నిర్దేశం..భవిష్యత్కు సంబంధించిన ఆర్థిక లక్ష్యాలను ముందే నిర్దేశించుకోవడం మంచిది. పదవీ విరమణ, ఇంటి కొనుగోలు, పిల్లల పెళ్లిళ్లు వంటి వాటి విషయంలో ఒక స్పష్టతను కలిగి ఉండాలి.   ఆచితూచి షాపింగ్..స్వాతంత్య్ర దినోత్సవాన్ని పురస్కరించుకుని డిస్కౌంట్లు, ఆఫర్ల హోరు మొదలైంది. ఆన్లైన్, ఆఫ్లైన్లో విపరీ తంగా ఆఫర్లను ఇస్తున్నారు. తక్కువ ధరకు వస్తున్నాయి కదా అని చాలా మంది అవసరం లేని ఉత్పత్తులను కూడా కొనేస్తుంటారు. ఫలితంగా బడ్జెట్ కట్టుతప్పుతుంది. అందుకే అవసరం ఉన్న ఉత్పత్తుల జాబితాను ముందుగా తయారు చేసుకోవాలి. తర్వాత అలాంటి వాటిపై ఎంత మేరకు ఆఫర్లు లభిస్తున్నాయో చూసుకుని కొనుగోళ్లు చేస్తే కొన్ని ఖర్చులనైనా తగ్గించుకోవచ్చు.పొదుపే మంత్రం..రోజుకు రూపాయి పొదుపు చేసినా నెల రోజులు తిరిగే సరికి రూ.30  అవుతుంది. అదే రూ.100  అయితే నెలకు రూ.3,000, ఏడాదికి రూ.36,000 అవుతుంది. ఇలా తెలియకుండానే పెద్దమొత్తంలో సొమ్ము జమ అవుతుంది. ఇలాంటి సొమ్ము అత్యవసర సమయంలో ఆపద్భాం ధవుడిగా ఆదుకుంటుంది. అందుకే పొదుపు మీరు పాటిస్తూనే మీ పిల్లలకూ నేర్పండి. మీ అవసరాలు తీరగా మిగిలిన మొత్తాన్ని స్టాక్ మార్కెట్ లేదా మ్యూచువల్ ఫండ్స్లో పెట్టుబడులు పెట్టడం ద్వారా సంపదను వృద్ధి పరచుకోవచ్చు. ఫలితంగా మీకు ఆర్థిక స్వాతంత్య్రం త్వరగానే వస్తుంది.ఆరోగ్య ఖర్చులపై జాగ్రత్త..నేటి కాలంలో ఏ వ్యాధులు ఎప్పుడు అంటుకుంటాయో చెప్పడం కష్టం. ఆరోగ్యపరంగా ఎన్నిరకాల జాగ్రత్తలు తీసుకున్నా దురదృష్టవశాత్తు ఏదైనా వ్యాధి సోకితే చేతి చమురు వదులుతుంది. చిన్న రోగానికి చికిత్స చేయిం చుకున్నా లక్షల్లో బిల్లులు చెల్లించే పరిస్థితి నెలకొంది. ఇలాంటప్పుడు మొత్తం కుటుంబ ఆర్థిక పరిస్థితే తలకిందులవుతుంది. అందుకే ఆరోగ్య బీమాను నిర్లక్ష్యం చేయవద్దు. బీమా కోసం చెల్లించే మొత్తం తక్కువే అయినా చాలా మంది దీనికి అంతగా ప్రాధాన్యం ఇవ్వరు. అయితే ఇలాంటి బీమానే ఆపత్కాలంలో ఆదుకుం టుందన్న విషయం మరవొద్దు. ఆరోగ్య బీమా రక్షణను కొనసాగించడం వల్ల ఆర్థిక స్వాతంత్య్రం సాధించడం మరింత సులభతరం అవుతుంది. సమీక్ష..ఆర్థిక స్వాతంత్ర్యాన్ని సాధించడం అనేది ఓ సుదూర ప్రయాణంలాంటిది. మీ లక్ష్యాన్ని సాధించేందుకు చేసే పెట్టుబడులు, పొదుపు, ఆస్తుల కొనుగోలు వంటి వాటిని కొంత కాలం తర్వాత సమీక్షించుకోవాలి. అవసరం అయితే మీ ఆలోచనల్లో మార్పులు చేసుకోవాలి. మీ సొమ్మును ఏదో ఒక రంగానికే పరిమితం చేయకుండా విభిన్న రంగాలకు విస్తరించడం వల్ల అనుకోని ఉపద్రవాలు ఎదురైనా మీ లక్ష్యం చెక్కు చెదరకుండా ఉంటుంది. సో.. ఈ స్వాతంత్య్ర దినోత్సవం నుంచైనా మీరు మీ ఆర్థిక స్వాతంత్య్రం గురించి ఆలోచించడం మొదలుపెట్టండి. బెస్ట్ ఆఫ్ లక్..
‘aardhika bhadrata, swaatrantyam laeni chota nijamaina vyaktigata swechha undadu’ ani franklin rooj velt eppudo cheppaaru. prastutam mana desha prajala aardhika paristhiti chuste idhi entha nijamo ardhamavutundi. ella poratam, entho mandi mahamahula praanatyaagam phalitamgaa deshaniki swaatantyram siddhinchindi. repu manamanta 70va swaatantyra dinotsavaanni jarupu konunnam. valasa paalana nunchi swaatantyram ponda daaniki aneka rakala vyuhalu anusarinchaaru mana swaatantyra samarayodhulu. ivannee bhaarata pourulaku avagatame. aardhikamgaa swaatantyram pondadaaniki kuudaa vyaktulu pranaalikaabaddhamgaa adugulu veste tama lakshyaanni cherukovadam entho sulabham. phalitamgaa jeevitam saffiga saagipotundi. adelagante..astamaanam dabbu gurinchi aandolana vaddu..dabbu chetilo laeni samayamlo eppuduu daani gurim chee aalochistuntaaru chaalaamandi. ilanti aalochanatho kaalam gadipeste vache prayojanam shoonyam. anduke ee rakam aalochanalanu manasulonchi teesiveyadam aardhika swaatantyram saadhinchadamlo mukhyamaina amsam. gatamlo chesina tappula gurinchi chintistuu.. bhavishyatlo aardhika paristhiti inka entha ghoramgaa untundoonani madana padutunda tam valla adugu mundukupadadu. idejarigite viluvaina kaalam karigipoyi aardhika swaatam tyaram pondadam marinta kashtamgaa maaripotundi. aardhika lakshyala nirdesam..bhavishyatku sambandhinchina aardhika lakshyaalanu munde nirdesinchukovadam manchidi. padavee viramana, inti konugolu, pillala pellillu vanti vaati vishayamlo oka spashtatanu kaligi undaali.   aachituchi shopping..swaatantyra dinotsavaanni puraskarinchukuni discountlu, aafarla horu modalaindi. anline, aaflainlo vipari tangaa aafarlanu istunnaru. takkuva dharaku vastunnaayi kada ani chala mandi avasaram laeni utpattulanu kuudaa konestuntaaru. phalitamgaa budget kattutapputundi. anduke avasaram unna utpattula jaabitaanu mundugaa tayaaru chesukovali. tarvaata alanti vaatipai entha meraku aafarlu labhistunnayo chusukuni konugollu cheste konni kharchulanaina tagginchukovacchu.podupe mantram..rojuku roopaayi podupu chesina nela rojulu tirige sariki roo.30  avutundi. adhe roo.100  ayithe nelaku roo.3,000, edaadiki roo.36,000 avutundi. ilaa teliyakundaane peddamottamlo sommu jama avutundi. ilanti sommu atyavasara samayamlo aapadbham dhavudigaa aadukuntundi. anduke podupu meeru paatistuunae mee pillalakuu nerpandi. mee avasaraalu teeragaa migilina mottaanni stack market leda mutuola fundslo pettubadulu pettadam dwara sampadanu vruddhi parachukovachhu. phalitamgaa meeku aardhika swaatantyram twaragaane vastundi.aarogya kharchulapai jaagratta..neti kaalamlo e vyaadhulu eppudu antukuntayo cheppadam kashtam. aarogyaparamgaa ennirakaala jaagrattalu teesukunna duradrushtavasaattu edaina vyaadhi sokithe cheti chamuru vadulutundi. chinna roganiki chikitsa cheyim chukunna lakshallo billulu chellinche paristhiti nelakondi. ilantappudu mottam kutumba aardhika paristhithe talakindulavutundi. anduke aarogya beemaanu nirlakshyam cheyavaddu. beema kosam chellinche mottam takkuve aina chala mandi deeniki antagaa praadhaanyam ivvaru. ayithe ilanti beemane aapatkaalamlo aadukum tundanna vishayam maravoddu. aarogya beema rakshananu konasaginchadam valla aardhika swaatantyram saadhinchadam marinta sulabhataram avutundi. sameeksha..aardhika swaatantryaanni saadhinchadam anedi oo sudura prayaanamlaantidi. mee lakshyaanni saadhinchaenduku chese pettubadulu, podupu, aastula konugolu vanti vaatini kontha kaalam tarvaata sameekshinchukovali. avasaram ayithe mee aalochanallo maarpulu chesukovali. mee sommunu edho oka rangaanike parimitam cheyakunda vibhinna rangaalaku vistarinchadam valla anukoni upadravaalu edurainaa mee lakshyam chekku chedarakunda untundi. soo.. ee swaatantyra dinotsavam nunchainaa meeru mee aardhika swaatantyram gurinchi aalochinchadam modalupettandi. best af lak..